
Ανακοίνωση Διενέργειας Διαγωνισμού (Περίληψη Διακήρυξης) Δ.01/26

1.
α.
Αναθέτουσα Αρχή: Διοίκηση Αεροπορικής Υποστήριξης (ΔΑΥ).


β.
Μονάδα/Φορέας που διενεργεί τον διαγωνισμό: 206 ΠΤΕΡΥΓΑ ΑΕΡΟΠΟΡΙΚΩΝ ΥΠΟΔΟΜΩΝ (206 ΠΑΥ).
Ταχ. Διεύθυνση: Λεωφόρος Μεγάλου Αλεξάνδρου 303, ΤΚ 13344, Άνω Λιόσια

Τηλ. Επικοινωνίας: 210 2470488-9 (εσωτ.: 5608)

e-mail: terg.206pay@haf.gr
Α.Φ.Μ.: 090153025

Δ.Ο.Υ.: Νέου Ψυχικού

Κωδικός NUTS: EL306, Άνω Λιόσια, Δυτική Αττική

2.
Διαδικασία διεξαγωγής του διαγωνισμού: Ανοικτή διαδικασία ηλεκτρονικού διαγωνισμού μέσω του Εθνικού Συστήματος Ηλεκτρονικών Δημοσίων Συμβάσεων – Δημόσια Έργα (υποσύστημα «ΕΣΗΔΗΣ – Δημόσια Έργα»), με «ανοιχτή διαδικασία» του άρθρου 27 του ν. 4412/2016, με αντικείμενο συγχρόνως τη μελέτη και την εκτέλεση (κατασκευή), σύμφωνα με το άρθρο 50 του ν. 4412/2016, όπως ισχύει, με κριτήριο για την ανάθεση της σύμβασης την πλέον συμφέρουσα από οικονομική άποψη προσφορά μόνο βάσει τιμής (χαμηλότερη τιμή) με αξιολόγηση μελέτης (χωρίς βαθμολόγηση) και τρόπο σύνταξης και υποβολής των οικονομικών προσφορών «αποκλειστικά κατ’ αποκοπή για ολόκληρο το έργο», σύμφωνα με την παράγραφο 2.γ του άρθρου 95 του ν.4412/2016.

3.
α.
Αντικείμενο του διαγωνισμού: Η επιλογή αναδόχου για το έργο: «Συντήρηση και Αναβάθμιση Αγκυροβολίων στη ΒΚΑ» (ΑΕΕ: 03/26), με κωδικό CPV: 45231200-7 , 45241000-8.


β.
Συνολική Προϋπολογισθείσα Δαπάνη: 5.147.621,00 € (χωρίς Φ.Π.Α. λόγω πηγή χρηματοδότησης). 

  γ.   Προθεσμία εκτέλεσης του έργου: Η συνολική προθεσμία εκτέλεσης του έργου, ορίζεται σε είκοσι τέσσερις (24) μήνες από την ημέρα υπογραφής της σύμβασης. Αναλυτικότερα στοιχεία για τις προθεσμίες του έργου αναφέρονται στην Ε.Σ.Υ.
              δ. Τόπος εκτέλεσης του έργου: Βάση Καυσίμων Αντίκυρας (ΒΚΑ), Αντίκυρα Βοιωτίας , ΤΚ: 32012 (Κωδικός NUTS: EL641).


ε.
Περιγραφή και ουσιώδη χαρακτηριστικά του έργου: Η αποκατάσταση των τριών αγκυροβολίων της ΒΚΑ, περιλαμβάνοντας τον υπόγειο χαλύβδινο αγωγό, τα χερσαία φρεάτια βαλβίδων, το υποβρύχιο τμήμα του αγωγού, τους εύκαμπτους - ελαστικούς σωλήνες, τις σημαδούρες πρόσδεσης και σήμανσης και όλο τον απαραίτητο βοηθητικό εξοπλισμό.

Οι προτεινόμενες παρεμβάσεις αφορούν ηλεκτρομηχανολογικές και λιμενικές εργασίες οι οποίες επικεντρώνονται στην βελτίωση της λειτουργικής κατάστασης του αγκυροβολίου με σκοπό την αδιάλειπτη μεταφορά καύσιμου από και προς μονάδες της Ελληνικής Πολεμικής Αεροπορίας μέσω του συστήματος αγωγών.

Οι εν λόγω εργασίες στο σύνολο τους περιλαμβάνουν:

(1). Βυθομετρική αποτύπωση του αγκυροβολίου

(2). Εγκατάσταση τουλάχιστον τριών (3) νέων ναυδέτων πρόσδεσης ανά θέσης αγκύρωσης, συμπεριλαμβανομένων αγκυρών, αλυσίδων και μπλοκ από σκυρόδεμα ως βαρίδιο.

(3). Αντικατάσταση των ευκάμπτων σωλήνων καυσίμου, διαμέτρου 6 ιντσών και μήκους 45m για τη θέση πρόσδεσης Νο 1, μήκους 90 μέτρων για τη θέση πρόσδεσης Νο 2 και μήκους 63m για τη θέση πρόσδεσης Νο 3, με όλο τον βοηθητικό εξοπλισμό που περιλαμβάνεται.

(4). Εγκατάσταση νέων σημαδούρων σήμανσης, μία (1) σημαδούρα για τη ανέλκυση των ελαστικών σωλήνων (κόκκινη με πολυουρεθάνη και inox στριφτάρι ) και μία (1) σημαδούρα που σηματοδοτεί το άκρο του χαλύβδινου σωλήνα, συμπεριλαμβανομένων αλυσίδων και γάντζων (κίτρινη με πολυουρεθάνη και inox στριφτάρι)

(5). Αντικατάσταση των υποθαλάσσιων χαλύβδινων αγωγών όσον αφορά τα σημεία πρόσδεσης Νο. 1, Νο. 2 και Νο. 3. Επισημαίνεται ότι θα καταβληθεί προσπάθεια ώστε το συνολικό βάθος των αγκυροβολίων (ναύδετα και υποβρύχιος αγωγός) Νο. 2 και Νο. 3, να μειωθεί με σκοπό να γίνεται πιο εύκολη η συντήρηση του από προσωπικό της ΠΑ.
(6). Κατασκευή βάσεων από σκυρόδεμα στη σύνδεση του χαλύβδινου αγωγού με τους εύκαμπτους σωλήνες καυσίμου, καθώς μπλοκ σκυροδέματος στις ενώσεις του υποβρύχιου μεταλλικού αγωγού, συμπεριλαμβανόμενων όλων των βαλβίδων και των συνδέσμων.
(7). Ανακαίνιση των φρεατίων ακτής, συμπεριλαμβανομένων των απαραίτητων στεγών των φρεατίων.

(8). Αντικατάσταση των υπόγειων χαλύβδινων σωλήνων, διαφόρων διαμέτρων, ανάλογα με τις απαιτήσεις (χερσαίων και υποθαλάσσιων).


στ.  Δικαίωμα συμμετοχής έχουν φυσικά ή νομικά πρόσωπα, ή ενώσεις αυτών που δραστηριοποιούνται στις κατηγορίες έργου                               ΗΛΕΚΤΡΟΜΗΧΑΝΟΛΟΓΙΚΑ  ΚΑΙ  ΛΙΜΕΝΙΚΑ και που είναι εγκατεστημένα σε:
(1) σε κράτος-μέλος της Ένωσης,

(2) σε κράτος-μέλος του Ευρωπαϊκού Οικονομικού Χώρου (Ε.Ο.Χ.),

(3) σε τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 , 5, 6 και 7 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και


         (4) σε τρίτες χώρες που δεν εμπίπτουν στην περίπτωση (3) της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Αναλυτικότερα, όσον αφορά στο δικαίωμα συμμετοχής, εφαρμόζονται τα οριζόμενα στο άρθρο 21 της Διακήρυξης.
      4.
α. Προσφέρεται ελεύθερη, πλήρης, άμεση και δωρεάν ηλεκτρονική πρόσβαση στα έγγραφα της σύμβασης στον ειδικό, δημόσια προσβάσιμο, χώρο “ηλεκτρονικοί διαγωνισμοί” της πύλης www.promitheus.gov.gr., με συστημικό αύξοντα αριθμό (Α/Α) 222121. Το URL, για την απευθείας πρόσβαση στα στοιχεία και έγγραφα της σύμβασης στο υποσύστημα «ΕΣΗΔΗΣ - Δημόσια Έργα»,
είναι: http://pwgopendata.eprocurement.gov.gr/actSearchErgwn/resources /search /222121.


β. Στην ιστοσελίδα της αναθέτουσας αρχής (https://public.haf.gr/procure/), αναρτάται σχετική ενημέρωση, με αναφορά στον συστημικό αύξοντα αριθμό (Α/Α) του διαγωνισμού στον ανωτέρω ψηφιακό χώρο του «ΕΣΗΔΗΣ – Δημόσια Έργα».
  γ. Κάθε είδους επικοινωνία και ανταλλαγή πληροφοριών πραγματοποιείται μέσω της διαδικτυακής πύλης www.promitheus.gov.gr του «ΟΠΣ- Ε.Σ.Η.ΔΗ.Σ».


δ. Η Διακήρυξη έχει αναρτηθεί στο Κ.Η.Μ.ΔΗ.Σ., με Αριθμό Διαδικτυακής Ανάρτησης Μητρώου (ΑΔΑΜ): 26PROC019640090 2026-08-18 και στο «ΔΙΑΥΓΕΙΑ», με Αριθμό Διαδικτυακής Ανάρτησης (ΑΔΑ): ΨΣΙ86-Ψ0Ζ


ε. Η παρούσα Ανακοίνωση Διενέργειας Διαγωνισμού (Περίληψη Διακήρυξης) Δ.01/26, αναρτάται στο Κ.Η.Μ.ΔΗ.Σ. και δημοσιεύεται στον Έντυπο Τύπο, σύμφωνα με τις διατάξεις του 3548/2007 (άρθρα 3 και 4) και του ν.5005/2022 (άρθρο 22).

5. Οι υποψήφιοι διαγωνιζόμενοι θα ενημερωθούν για τις συνθήκες του έργου σε οργανωμένη επίσκεψη (site survey) των υποψηφίων διαγωνιζομένων που θα πραγματοποιηθεί στη θέση του έργου στις 01/09/2026 και 02/09/2026 και ώρα 09:00.


Κατά τη διάρκεια της παραπάνω επίσκεψης θα δοθούν μόνο προφορικές πληροφορίες. Δεν θα δοθούν πρόσθετες πληροφορίες και η Υπηρεσία δεν θα παρέχει καμία γραπτή αναφορά ή περίληψη σαν αποτέλεσμα της επίσκεψης αυτής.


Στην επίσκεψη αυτή οι υποψήφιοι διαγωνιζόμενοι παρακαλούνται να συμμετάσχουν με τον μικρότερο δυνατό αριθμό εκπροσώπων. Για τον συντονισμό των επισκέψεων αρμόδιο είναι το Τμήμα Δημοπρασιών της 206ΠΑΥ (στοιχεία επικοινωνίας στην παράγραφο 1.β). Για να επιτραπεί η είσοδος στην περιοχή του έργου, οι υποψήφιοι θα πρέπει να αποστείλουν στην Υπηρεσία γραπτά στο e-mail terg.206pay@haf.gr και στο ΕΣΗΔΗΣ, κατάλογο με τα ονοματεπώνυμα των προτεινόμενων επισκεπτών (όνομα, αρ. ταυτότητας / διαβατηρίου, διαβάθμιση ασφαλείας, τηλέφωνο επικοινωνίας) έως τις 27/08/2026.

Σε καμία περίπτωση δεν θα γίνει δεκτή από την Υπηρεσία δικαιολογία υποψηφίου διαγωνιζομένου ή του Αναδόχου, ότι δεν επισκέφθηκε τη θέση του έργου με αποτέλεσμα να μην γνωρίζει ή να μην έχει εκτιμήσει σωστά τυχόν ειδικές συνθήκες που επηρεάζουν κατά οποιονδήποτε τρόπο το έργο ή το κόστος του. Για τον λόγο αυτό θα πρέπει οι υποψήφιοι διαγωνιζόμενοι να παραλάβουν κατά την επίσκεψή τους βεβαίωση από την Υπηρεσία ότι επισκέφθηκαν τον τόπο του έργου, την οποία θα υποβάλουν ως δικαιολογητικό συμμετοχής επί ποινή αποκλεισμού.
       6.
α.
Έναρξη της προθεσμίας υποβολής των προσφορών: Αμέσως μετά την ανάρτηση του διαγωνισμού στο ΕΣΗΔΗΣ – Δημόσια Έργα.

       β.
Καταληκτική ημερομηνία υποβολής των προσφορών: 17/09/2026, ημέρα Πέμπτη και ώρα 09:00 πμ. Μετά την παρέλευση της καταληκτικής ημερομηνίας και ώρας, δεν υπάρχει η δυνατότητα υποβολής προσφοράς στο Σύστημα. 

       γ.
Ημερομηνία ηλεκτρονικής αποσφράγισης των προσφορών: 17/09/2026, ημέρα Πέμπτη και ώρα 10:00 πμ.
              δ. Κάθε υποβαλλόμενη προσφορά δεσμεύει τον συμμετέχοντα στον διαγωνισμό κατά τη διάταξη του άρθρου 97 του ν. 4412/2016, για διάστημα δεκαπέντε (15) μηνών, από την ημερομηνία λήξης της προθεσμίας υποβολής των προσφορών, με δικαίωμα παράτασης ως άρθρο 19 της Διακήρυξης. Προσφορά που ορίζει χρόνο ισχύος μικρότερο από αυτόν που προβλέπεται ανωτέρω, απορρίπτεται ως μη κανονική.

      ε.
Γλώσσα Διαδικασίας: Ως άρθρο 6 της Διακήρυξης. 

      στ.
Κάθε προσφέρων μπορεί να υποβάλει μόνο μία προσφορά.

      ζ.
Δεν επιτρέπεται η υποβολή εναλλακτικών προσφορών.

      η.
Δε γίνονται δεκτές προσφορές για μέρος του αντικειμένου της σύμβασης.
       7.
Για την συμμετοχή στον διαγωνισμό απαιτείται η κατάθεση από τους συμμετέχοντες οικονομικούς φορείς, κατά τους όρους της παρ. 1 του άρθρου 72 του ν. 4412/2016, εγγυητικής επιστολής συμμετοχής (2%), που ανέρχεται στο ποσό των εκατό δύο χιλιάδων εννιακοσίων πενήντα δύο ευρώ και σαράντα δύο λεπτών (102.952,42 €). Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση. Η εγγύηση συμμετοχής πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς του άρθρου 19 της Διακήρυξης, ήτοι μέχρι 17/01/2028, άλλως η προσφορά απορρίπτεται.
       8. α. Το έργο χρηματοδοτείται από τον Ειδικό Φορέα: 10112040000000, ΑΛΕ: 4940289899 οικ. έτος 2026 «Πληρωμές για έργα κοινού ενδιαφέροντος του Οργανισμού Βορειοατλαντικού Συμφώνου (Ν.Α.Τ.Ο.) Για την παρούσα διαδικασία έχει εκδοθεί η απόφαση με αρ. πρωτ. 6925/Σ.6663/22 Ιουλ 26/ΔΑΥ/Γ2 ( ΑΔΑ: 9ΓΤΡ6-ΗΑΥ, ΑΔΑΜ: 26REQ019497873) για την ανάληψη υποχρέωσης / έγκριση δέσμευσης πίστωσης για το οικονομικό έτος 2026.
      β. Οι πληρωμές θα γίνονται σύμφωνα με το άρθρο 152 του ν. 4412/2016 και το αντίστοιχο άρθρο της Ε.Σ.Υ. Η πληρωμή του εργολαβικού τιμήματος θα γίνεται σε EURO.
  γ. ΔΕΝ προβλέπεται η χορήγηση προκαταβολής στον Ανάδοχο.

      δ. Για την ταχύτερη, σε σχέση με τη συμβατική προθεσμία, εκτέλεση του παρόντος έργου, προβλέπεται  η χορήγηση πρόσθετης καταβολής (πριμ) στον Ανάδοχο ποσοστού ένα τοις εκατό 1% επί της αρχικής συμβατικής αξίας, μη συμπεριλαμβανομένου του ΦΠΑ, εφόσον ο χρόνος παράδοσης του έργου είναι μικρότερος κατά δέκα τοις εκατό (10%) του προβλεπόμενου στη σύμβαση.
  ε. Βάσει των καθοριζόμενων σε ν.4601/2019, ν.4972/22 και στις υπ’ Α.Π. 52445/4 Απρ 23/ΓΓΔΠ/ΓΛΚ/ΓΔΘΒΔΚ (ΑΔΑ: 98Κ8Η-ΖΗΕ) και Α.Π. 46901/1Απρ 24/ΓΓΔΠ/ΓΛΚ/ΓΔΘΒΔΚ (ΑΔΑ: 94ΠΝΗ-ΥΣΨ) Κοινές Υπουργικές Αποφάσεις (ΚΥΑ), ο ανάδοχος της σύμβασης που θα υπογραφεί είναι υποχρεωμένος να υποβάλλει Ηλεκτρονικό Τιμολόγιο (ΗΤ), μέσω της Εφαρμογής Διαχείρισης Ηλεκτρονικού Τιμολογίου (ΕΔΗΤ), με τη χρήση του μοναδικού κωδικού της Αναθέτουσας Αρχής 1011.2040000000.0012.
      9. Εφόσον έχουν ζητηθεί εγκαίρως, ήτοι έως τη Δευτέρα 07/09/2026, η αναθέτουσα αρχή παρέχει σε όλους τους προσφέροντες που συμμετέχουν στη παρούσα διαδικασία σύναψης σύμβασης, συμπληρωματικές πληροφορίες σχετικά με τα έγγραφα της σύμβασης, το αργότερο την Παρασκευή  11/09/2026.
    10. Τα αιτήματα των οικονομικών φορέων υποβάλλονται μέσω της λειτουργίας «Επικοινωνία» του ΕΣΗΔΗΣ και υπογράφονται υποχρεωτικά ηλεκτρονικά (το ηλεκτρονικό αρχείο με το κείμενο των ερωτημάτων θα πρέπει να είναι ψηφιακά υπογεγραμμένο) από το νόμιμο εκπρόσωπο αυτών, σύμφωνα με τις διατάξεις της με αριθμό 166278 Υπουργικής Απόφασης (ΦΕΚ Β’ 2813/30-6-21) «Ρυθμίσεις τεχνικών ζητημάτων που αφορούν στην ανάθεση των Δημοσίων Συμβάσεων έργων, μελετών, και παροχής τεχνικών και λοιπών συναφών επιστημονικών υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.)». Ερωτήματα που θα έχουν υποβληθεί με τρόπο άλλο από τον ως άνω προδιαγεγραμμένο, δεν θα απαντώνται.

  Απαντήσεις σε τυχόν διευκρινίσεις που ζητηθούν, αναρτώνται στον δημόσια προσβάσιμο ηλεκτρονικό χώρο του διαγωνισμού στην πύλη www.promitheus.gov.gr του ΕΣΗΔΗΣ – Δημόσια Έργα, μαζί με τα υπόλοιπα έγγραφα της σύμβασης προς ενημέρωση των ενδιαφερόμενων οικονομικών φορέων, οι οποίοι είναι υποχρεωμένοι να ενημερώνονται με δική τους ευθύνη μέσα από τον υπόψη ηλεκτρονικό χώρο.

